**ELŐTERJESZTÉS**

**Szombathely Megyei Jogú Város Közgyűlése**

**2024. szeptember 26-ai ülésére**

**KIEGÉSZÍTŐ BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2024. szeptember 16-án**fennállása 25 éves jubileumát ünnepelte a Szombathelyi Sportiskola és Sportközpont Nonprofit Kft. a Schaeffler Arena Savariában. Az eseményen köszöntő beszédet mondtam, majd díjakat adtam át.

**Szeptember 17-18-ig** Bokányi Adrienn tanácsnok asszony a National Democratic Institute (NDI) meghívásából részt vett egy kommunikációs workshopon Budapesten.

Szeptember 17-én Németh Ákos tanácsnok úr a Bringás Reggelin vett részt az AGORA Savaria Nonprofit Kft., az Aktív Magyarország és a Magyar Kerékpárosklub szervezésében.

Szombathely Megyei Jogú Város a 2018-as évtől a Szent Márton Esélyegyenlőségi Támogatási Program rendszerén keresztül nyújt támogatást a tehetséges, szociálisan hátrányos helyzetben lévő gyermekek számára. Az idei tanévben támogatott gyermekek jelenlétében szüleikkel **szeptember 18-án** írtam alá a támogatási szerződéseket.

**Szeptember 18-án** a Civil Fórum soron következő ülését hívtam össze.

**Szeptember 18-án** dr. László Győző alpolgármester úr panelbeszélgetésen vett részt Oberwartban az EuropaFest elnevezésű rendezvényen.

E napon Németh Ákos tanácsnok úr a "Városi eső” elnevezésű projekt országjáró műhelymunkájának szombathelyi programján vett részt, amely a Klímabarát Települések Szövetsége és az Urbavis közös együttműködésének köszönhetően valósult meg. A rendezvényen Celldömölk és Répcelak képviseletében is érkeztek tisztségviselők és szakértők is.

**Szeptember 19-én** Botka Lászlóval, Szeged Megyei Jogú Város polgármesterével találkoztam, a városainkat érő nehézségekről és lehetőségekről beszélgettünk.

**Szeptember 19-én** dr. László Győző alpolgármester úr a Városi Diák és Szabadidősport Nap megnyitóján köszöntötte a résztvevőket. Az eseményen Szuhai Viktor és Németh Ákos tanácsnokkal tanácsnok úr is részt vett.

**Szeptember 20-án** Oberwartban Hans Peter Doskozillal, Burgenland tartományfőnökével (korábbi osztrák védelmi miniszterrel) és Georg Rosner oberwarti polgármesterrel egyeztettünk egy közös egészségügyi képzés és képzőközpont létrehozásáról. A megbeszélésen Bokányi Adrienn tanácsnok asszony is részt vett.

A gyermekek világnapján, **szeptember 20-án** hetedikalkalommal ültettünk emlékfát a 2024. évben Szombathelyen született gyermekek tiszteletére a Csónakázótó szigetén. Köszöntöttem a szülőket és gyermekeiket az ünnepélyes eseményen, majd a szülőkkel közösen elültették az idei születések fáját, egy páfrányfenyőt.

**Szeptember 20-án** került megrendezésre az Eötvös Loránd Tudományegyetem szombathelyi duális gépészmérnöki képzésének ünnepélyes szerződésaláírási eseménye. Dr. László Győző alpolgármester úr köszöntőbeszédet mondott az ünnepségen, és részt vett az azt megelőző Egyeztető Fórumon is.

**Szeptember 20-án** Németh Ákos tanácsnok úr a Nyitott Piacok programját nyitotta meg. A rendezvényen Szuhai Viktor tanácsnok úr is részt vett.

**Szeptember 21-én** dr. László Győző alpolgármester úr díjat adott át a Vendetta Fight Nights gálán.

**Szeptember 23-án** a 98 éves Mészáros Cukrászdában köszöntöttem az Országos Cukrász Találkozó résztvevőit.

**Szeptember 24-én** Berki Krisztián olimpiai bajnok, Dévai Boglárka és Kovács Zsófi Európa-bajnok tornászokkal együtt népszerűsítettük a WABERER’S WORLD CUP 2024.  FIG World Mag AND WAG CHALLENGE CUP, 16. szombathelyi torna világkupát a Kanizsai Dorottya Gimnáziumban.

**Szeptember 24-én** Horváth Soma alpolgármester részt vett az AGORA őszi programjairól tartott sajtótájékoztatón, a Művelődési és Sportházban.

**E napon** Bokányi Adrienn tanácsnok asszony a Pannon Gazdasági Hálózat meghívásából részt vett a 3P4SSE projekt helyi stakeholder workshopján

**Szeptember 25-én** Dr. Horváth Ferenc szépkorút köszöntöttem 90. születésnapja alkalmából.

**Szeptember 25-én** Szombathely olasz testvérvárosával, Leccoval közös C-ENERGY-re elkeresztelt energetikai témájú projekt online workshopján vettem részt, melyen Bokányi Adrienn tanácsnok asszony a Fenntartható Energia és Klímaakcióterv (SECAP) nevű stratégiai dokumentumról, Németh Ákos tanácsnok úr a szombathelyi körforgásos gazdálkodással kapcsolatban eddig megvalósult projektekről tartottak előadást.

**E napon** Bokányi Adrienn tanácsnok asszony fogadóórát tartott a FÉHE épületében.

**E napon** Németh Ákos tanácsnok úr részt vett az Interreg Europe Program által támogatott MaaSolutions című projekt helyi Stakeholder csoportjának nyitótalálkozóján.

**Tisztelt Közgyűlés!**

Az SZMSZ 74. §-a alapján a Közgyűlés által átruházott hatáskörben hozott intézkedéséről a polgármester a Közgyűlés következő ülésén köteles tájékoztatást adni.

Az előző Közgyűlés óta, a 2024. május 28. – szeptember 23. közötti időszakban az átruházott hatáskörben hozott polgármesteri döntések száma az alábbiak szerint alakult:

|  |  |
| --- | --- |
| ***Átruházott hatáskörök önkormányzati rendelet szerint*** | ***Meghozott döntések száma*** |
| **A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet** |
| 1. a személyi térítési díj összegének megállapítása, ha a kötelezett az intézményvezető döntésének jogszerűségét vitatja, vagy méltányosságból annak csökkentését, illetve elengedését kéri
 | 13 |
| **A helyiségbérlet szabályairól szóló 17/2006. (V.25.) önkormányzati rendelet** |
| 1. bérlő kijelölése
 | 3 |
| **A 7,5 tonna megengedett legnagyobb össztömeget meghaladó tehergépkocsik helyi közútra történő behajtásához szükséges közútkezelői hozzájárulásról szóló 26/2007. (X. 25.) önkormányzati rendelet** |
| 1. közútkezelői hozzájárulás kiadása
 | 2 |
| **A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtható támogatások szabályai megállapításáról szóló 36/2010. (XII.1.) önkormányzati rendelet** |
| 1. Nyugdíjas Bérlők Házában bérlőkijelölés
 | 7 |
| 1. MOP-Házban elhelyezésre kerülő szálláshasználó kijelölése
 | 3 |
| **A közterület használatának szabályairól szóló 2/2011. (I.31.) önkormányzati rendelet** |
| 1. közterület-használattal kapcsolatos feladatok ellátása
 | 181 |
| **A környezet- és természetvédelem helyi szabályairól szóló 33/2012. (XI.12.) önkormányzati rendelet** |
| 1. közterületen tartandó szabadtéri rendezvény zajkibocsátási határértékének megállapítása
 | 23 |
| **Szombathely Megyei Jogú Város Önkormányzata közútkezelői hatáskörei átruházásáról szóló 7/2013. (III.6.) önkormányzati rendelet** |
| 1. egyes, a közúti közlekedésről szóló 1988. évi I. törvényben meghatározott hatáskörök gyakorlása
 | 218 |
| **Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet** |
| 1. a korlátozottan forgalomképes törzsvagyontárgyak vonatkozásában a tulajdonosi jogok gyakorlása 15 millió forint értékhatárig
 | 1 |
| 1. döntés szolgalmi jogot vagy használati jogot alapító visszterhes szerződések megkötéséről, önkormányzati tulajdonú ingatlanra vonatkozó fellebbezési jogról való lemondásról, tulajdonosi hozzájárulás megadásáról, jelzálogjog, illetve elidegenítési és terhelési tilalom feloldásáról, elővásárlási jogról történő lemondásról, tulajdonostársi hozzájárulás megadásáról
 | 53 |
| **A települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet** |
| 1. települési támogatások megállapítása iránti eljárás, köztemetés elrendelése
 | 3533 |
| **A településkép védelméről szóló 26/2017. (XII.20.) önkormányzati rendelet** |
| 1. településképi bejelentés tudomásul vétele
 | 58 |
| 1. településképi vélemény
 | 8 |
| 1. településképi kötelezés
 | 1 |
| **Szent Márton Esélyegyenlőségi Támogatási Program működtetéséről szóló 1/2018. (II.21.) önkormányzati rendelet** |
| 1. pontszám megállapítása
 | 5 |
| **Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet** |
| 1. az ajánlatkérő nevében a közbeszerzési eljárást lezáró döntés meghozatala
 | 6 |
| **az önkormányzat 2024. évi költségvetéséről szóló 8/2024. (III.5.) önkormányzati rendelet** |
| 1. a költségvetésért felelős alpolgármester javaslata alapján két költségvetési rendeletmódosítás közötti időben előirányzat átcsoportosítás végrehajtása
 | 14 |
| **Összesen:** | **4129** |

E döntések közül a Magyarország helyi önkormányzatairól szóló 2011. évi CLXXXIX. törvény 52. § (2) bekezdése alapján nem hatósági döntésként a Vas Vármegyei Kormányhivatalnak 427 határozat került megküldésre.

Kérem a Tisztelt Közgyűlést, hogy a tájékoztatót elfogadni szíveskedjen.

**Szombathely, 2024. szeptember 25.**

 **/: Dr. Nemény András:/**

**HATÁROZATI JAVASLAT**

**……/2024. (IX.26.) Kgy. számú határozat**

Szombathely Megyei Jogú Város Közgyűlése az SZMSZ 74. §-a alapján az átruházott hatáskörben hozott intézkedésekről adott tájékoztatást az előterjesztés szerinti tartalommal tudomásul veszi.

**Felelős:** Dr. Nemény András polgármester

 Dr. Károlyi Ákos jegyző

 (A végrehajtásért felelős:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal